Til alle, som læser dette hold jer væk fra Alm. Brand, jeg har aldrig følt mig så dårligt behandlet af et forsikringsselskab! 

Jeg vil starte med at sige at jeg ikke har dem som kunde, hvilket bare gør denne oplevelse mere usmagelig. 

Lad os starte med begyndelsen:

Lørdag D. 18/8-12
Min kone tager ud til det hyggelige Lyngby storcenter og beslutter sig for at spise med nogle veninder under den travle shopping.
Desværre sker der det at den kvindelige tjener på restauranten vælter to halv liters Colaer ud over min kones bukser og ned i hendes taske. Tjeneren undskylder selvfølgelig og beklager meget uheldet, hvilket også er helt ok. 

Min kone kommer hen til mig 10 min efter hun har spist og fortæller hvad der skete, hvorefter jeg skynder mig tilbage til restauranten med mine kone. Vi har har en fin samtale med rastauranten og aftaler at de vil kontakte deres forsikring selskab.

Desværre er de ikke selv i stand til at kontakte dem inden for rimelig tid, så jeg beslutter mig for selv, at kontakte deres forsikringsselskab Alm. Brand!

Og så begynder det for alvor at blive en uprofessionel oplevelse.

Efter telefonisk kontakt, får jeg besked på at jeg skal sende billeder af de skadede ting til deres ansvar skade afdeling. 
Dette gøres den 21/8-12.

12/9-12
Efter ingen kontakt fra deres side i over en halv måned, kontakter vi dem igen fra morgenstunden, hvor vi for fat på medarbejderen med initialerne [NAME REMOVED] fra Ansvars skade afdelingen. Han påstår at der ikke har været sendt en mail, hvilket jeg finder svært at forstå da jeg har modtaget en kvittering fra min mail om at den er blevet afsendt.
Derfor videresender vi den tidligere sendte mail fra d. 21/8-12!

Et par timer senere ringer han og fortæller at nu kunne de godt kunne få min mail, hvilket er sjovt da jeg blot videre sendte min mail, hvor der stod at den var blevet afsendt den første gang d. 21/8-12. Medarbejderen med initialer [NAME REMOVED], fortæller på en meget arrogant og nedladende måde at bla. min kones telefon som har fået cola, først bør anmeldes hvis den er helt død, og ikke hvis den bare virker lidt. Han gør sig  yderligere bedrevidende og forklarer igen meget nedladende at med hensyn til vores bilnøgler, som der flød Cola ud af, stadigvæk sagtens kan bruges!  Selvom Nøglen virkede til dels, kunne man jo bare låse den op manuelt ved at stikke nøglen ind i bil låsen! 

Jeg bliver forståeligt nok lettere provokeret af hans arrogante attitude og fortæller ham at med min mange års erfaring, som jeg har med elektronik ( Sælger det til hverdag) og har samtidig arbejdet i et Forsikringsselskab, ikke kan forstå hans mærkelig mening om at man først skal anmelde noget hvis det ikke virker! Så længe det virker bare lidt, ja så virker det jo ifølge [NAME REMOVED] og så er der jo ingen grundt til at det skal erstattes!

Efter lidt sprogligt ping pong imellem ham og jeg, beder han mig om at sende en mail med de ting der er blevet beskadiget og hvad det har kostet. Vi sender mailen med vores beskadiget ting en time efter!

På arbejdet kontakter jeg Alm. Brand og får først fat i receptionisten og beder om at den ansvarlige for afdelingen til at kontakte mig, når vedkommende er tilbage fra sit vigtige møde.

D.13/9-12
Dagen efter bliver jeg endeligt kontaktet af den kvindelig afdelings leder H! Jeg forklarer om min uheldige oplevelse jeg havde med medarbejderen [NAME REMOVED], og fortalte at jeg mildest talt ikke var særligt imponeret af den måde at behandle en sag på! 
Hun lover at tage en alvorlig samtale med ham og vil indskærpe reglerne for ham. 

Et par timer senere modtager vi følgende mail fra ham:

Tak for din mail.

I den forbindelse bedes du venligst indsende de beskadigede ting til os
sammen med evt. standard tilbehør. Det er dig der skal dokumentere der er
sket en skade på genstandene, hvorfor du bedes beskrive hvori skaden består
når du sender tingene ind.

Samtidig bedes du indsende kopi af faktura for de beskadigede genstande.
Har du ikke faktura, bedes du oplyse om pris og købsdato.

Du har oplyst, at der er sket skade på en bilnøgle. Denne skade skal
anmeldes til bilens kaskoforsikring i henhold til Erstatningsansvarsloven §
19, 1, og afgørelsen sendes til os.

Når vi har modtaget dette, vender vi tilbage i sagen.

Med venlig hilsen
Skade Ansvar
 [NAME REMOVED]


VI bruger et par dage på at indfhente informationer fra de forskellige leverandører heriblandt Loreal, og Opel og sender de mails vi modtager fra dem videre til Alm. Brand d. 20/9-12.

Min kone har de efterfølgende mange dage daglig kontakt med ham telefonisk hvor han er meget flink og behagelig i sin tone, og lover guld og grønne skove mht. at få så meget som muligt for de beskadiget genstande og at sagen nok skal blive afsluttet så hurtigt som muligt!

D.1/10-12 
Medarbejderen med initialerne [NAME REMOVED], vender denne dag på en tallerken både med hensyn til sine løfter og sin opførsel over telefonen mod min kone.
Han fortæller at min kone under ingen omstændigheder kunne regne med at få erstattet hendes taske og pung med et særligt højt beløb på grund af slidtage og ikke skulle regne med at denne sag blev afsluttet foreløbig, da han ikke kunne se hvad der kunne gøres mere lige nu ( det skal lige nævnes at tasken er i pæn stand). 
Min kone og medarbejderen udveksler en del meninger om hinanden, hvorefter medarbejderen [NAME REMOVED] knalder røret på i ren arrigskab over min kones angivelige stupiditet!

Senere samme dag kontakter min kone igen den kvindelige  Afdelingsleder H, og fortæller om sin chokerende oplevelse med den tilsynladende humørsvingende medarbejder!

Den kvindelige afdelingsleder H, erkender at have overhørt noget af min kones samtale med ham og fortæller at hun nok skal tage endnu en snak med ham, og vil over bevise ham om at få lukket sagen så hurtigt som muligt!

D.2/10-12
Bliver min kone ringet op af en nu høflig og venlig [NAME REMOVED], som fortæller at de ikke vil udbetale penge for den beskadiget bilnøgle, men at vi selv skal lægge ud for udbedring af denne.

D.3/10-12
Kører min kone og jeg ud til vores Opel forhandler og for at vide at de højst kan give 8 dages kredit så vi kan sende regningen videre til Alm. Brand. 

Senere samme dag kører vi ud til Alm. Brand, for at skulle aflevere min kones iPhone til dem. Vi fortæller [NAME REMOVED], at vi har bestilt en ny nøgle og  aftalt med vores Opel forhandler at vi skal aflevere vores bil samt reservenøgle, som skal ind og omstilles så de passer til den nye nøgle og at vi vil sende regningen til Alm. Brand.

Idag d.4/10-12
Modtager vi denne mail: 

Hej

Jeg har nu modtaget svar fra Neye i Lyngby Storcenter.

Hun oplyser, at din taske er blevet solgt fra oktober 2010 til 1.899 kr.
Fra januar 2011 er tasken blevet solgt til halv pris, altså 949 kr.
Det samme gør sig gældende med pungen. Den er solgt fra oktober 2010 til
399 kr. og fra januar 2011 til halv pris 199 kr.

Du har oplyst os, at din taske er ca. et år gammel, så købt omkring
september 2011. Den samlede erstatning for din taske og pung vil således
være 949 kr. + 199 kr. i alt 1.148 kr.
Eftersom du ikke kan oplyse præcis købsdato, men har oplyst at genstanden
er ca. et år gammel, har vi valgt ikke at afskrive for alder og brug. Jeg overfører således 1.148 kr. til din NemKonto.

Vi har haft kontakt med Opel Danmark, som gerne vil undersøge din bilnøgle
for skader som følge af colaen. Vi har derfor kontakt med  den Teknisk Distriktschef , som er ved at undersøge nærmere vedrørende nøglen.
Vi vender tilbage til dig når vi har modtaget svar fra ham.

Samtidig er bliver din iPhone indleveret til iRep, som er specialiseret i
reparationer af iPhones, for undersøgelse af væskeskade. Vi vender
ligeledes tilbage til dig vedrørende dette når resultatet foreligger.

Med venlig hilsen
Skade Ansvar
[NAME REMOVED]

Jeg kontakter Neye i Lyngby storcenter, da jeg finder det mærkeligt,  at de vælger at slå over halv skade når de ikke ved præcis købs dato, og stiller spørgsmål tegn ved om det er lovligt at konkludere at den er købt på udsalg.
Hun er så flink at fortælle, at Safiano skind ikke produceres mere og en nogenlunde tilsvarende model i samme str. ville koste omkring 2399 kr., dette giver hun mig sin underskrift og stempel på. Hun kommenterede yderligere at hendes samtale med den pågældende medarbejder, implicit gav udtryk for at denne sag bare var en, som skulle afsluttes så billigt som muligt!

Min kone og jeg er nu ikke nået længere i denne sag, og vi har efterhånden mistet alt vores tålmodighed! Vi finder det utroligt arrogant og uprofessionelt, samt nedværdigende i den måde den dels medarbejderen med initialerne [NAME REMOVED] har opført sig på og dels den måde de trækker sagen i langdrag på.

I snart 2 måneder har min kone nu manglet sin taske, pung, dyre makeup, Iphone, bilnøgle samt flere uundværlige genstande.

Vi glæder os til at få en ende på sagen, men frygter at vi til sidst må se os nødsaget til at bruge endnu hårdere midler som f.eks: Kontant på DR1 og Ekstra Bladet. 

Vi starter med dette opråb på Trustpilot .